JohanHeinsen/ENO huggingface dataset:
Viborger Samler, 1847-09-18
En i det nordlige Jylland tæt ved Hovedlandeveien til Aalborg beliggende Hovedgaard, der med tilliggende 28 gode Huse er skyldsat for fri Hovedgaardstaxt 2 Skpr. 3/4 Alb. og 49 Tdr. 6 Skpr. 2 1/4 Alb. contr. Hartkorn, kan underhaanden, erholdes tilkjøbs for en forholdsmæssig billig Kjøbesum. Hovedgaardens Bygninger afgive en beqvem og smuk herskabelig Bopæl, omgivet af Haver, Lystskov og Aalb. Ladegaardsbygningerne ere nyligen opforte, fortrinlige og særdeles hensigtsmæssigt indrettede. Til Gaarden hører et Areal af 512 Tdr. Land, hvoraf 400 Tdr ere Agerland af fortrinlig Beskassenhed og tildeels gjennemmerglede. Engene ere udmærkede, kunne overrisles og afgive aarlig 300 Læs Ha af god Beskaffenhed. Til Eiendommen horer en Besætning af 150 Køer og 16 Heste, som følge med i Kjøbet; tillige findes ved Eiendommen en Aalegaard og Fiskeriet i Gaardene Aaer er meget godt. Nærmere Underretning om denne smukke og indbringende Eiendom kan erholdes paa Commissiunscontoiret i Aarhuus og Aalborg, og hos Procurator Kraft, Stormgade Nr. 198, i Kjøbenhavn.
Viborger Samler, 1847-09-18
Paa Grund af Bortflyttelse, lader Pastor Petersen ved Auction i Heilskov Præstegaard Mandagen den 4de October førstkommende, Kl. 9 Formiddag, bortsælge Sophaer, Borde, Stole, Chatoller, Skabe, Speile, Kakkelovne, Sengesteder, Kjøkken=, Bryggers= og Avls-Redskaber samt nogle Creature m. V. Fiends Nørlyng Herreders Contoir, den 14de Septbr. 1847. D. M. Thorgersen, const.
Viborger Samler, 1847-09-18
Løverdagen den 25de d. M., Formiddag Kl. 10, bliver i Skjærshale Bye, Simmested Sogn, Rinds Herred, efter Begjæring af vedkommende Sogneforstanderskab, ved offentlig Auction bortsolgt en Skolelod af Hartkorn, efter den nye Matricul, 1 Tde. 1 Fdkr. 3/4 Alb. med tilhørende Bygninger. Ligeledes bliver samme Dag og Sted afholdt offentlig Licitation over Opførselsen til næste Foraar af en nye Skolebygning i Simmested Bye, Saavel Auctions, som Licitations-Conditionerne ligge til Eftersyn hos Sogneforstanderskabets Formand, Proprietair Lund til Corsøegaard, og blive desuden bekjendtgjorte paa Auctionsstedet. Lysthavende indbydes. Rinds Gislum Herreders Contoir i Hobro, den 9de Sep Høyer. tember 1847.
Viborger Samler, 1847-09-20
Kongelig allernaadigst privilegeret. 75 Aar. Stift, Tidende. Forsendes med Brevposten i Danmark og Hertugdømmerne. Mandagen den 20de September 1817. Denne Tidendes udenlandske Artikel redigeres af Adjunct Reis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-09-20
Nyeste Postefterretninger. Storbritannien og Jrland. London, d. 14de Septbr. Comiteen for Liverpoolfondsbørsen har udstedet i disse Dage et Circulaire, hvori det tilraader Standsning af alle Jernbanearbeider. Andragendet motiveres ved det enorme Beløb af de Summer, som Jernbaneselskaberne bestræbe sig for at realisere.
Viborger Samler, 1847-09-20
Jfølge Privatbreve fra London er til Hamborg indløden Efterretning, om at det gamle Firma A. A. Gowes Nephews & Comp. har erklæret sig insolvent med 5 600,000 Lstl. Man antog at Jernbanespeculationer have bevirket dette solide Firmas Fald. Desuden meldes Fallissementerne af Allison, Cumberledge (i Valparaisohandelen) og af Møllerne W. Pavitt & Comp. og Kingsford og Barnwell. Fonds vare paa Grund heraf trykkede. Hamborg, d. 17de Septbr. Den directe Londoner, Post af 14de indløber i dette Øieblik, Kl. 6 Eftermiddag.
Viborger Samler, 1847-09-20
Den bringer Efterretning om, at de bekjendte Vexelmæglere R. Sanderson og Comp. have falleret. Occanien. Efterretninger fra Otaheiti af 25de Mai melde, at Dronning Pomare har, efterat hun i Febr. Maaned havde givet sig under fransk Beskyttelse, valgt Papeiti til sin Residents, nemlig i den, hende af Gouverneur Brugt anviste Bolig i Gouvernementshotellet, hvor hun skal forblive saalænge indtil hendes eget, ved Siden af den forrige Regjeringsbolig liggende Huus fuldkommen er sat istand. Det hedder, at 5000 Dollars om Aaret ere af den franske Regjering bestemte til hendes Underholdning, desuden oppebærer hun Jndtægterne af de hende tilhørende Landeiendomme, og de Afgifter, som hendes Undersaatter betale hende. En Englænder, ved Navn Salmon, der har ægtet en af hendes Paarørende, fungerer som hendes Privatsecretair, og det synes som om hun ikke er nogen anden Jndskrænkning underkastet end den, at hun ikke tør modtage Nogen hos sig, uden at han 24 Timer iforveien er bleven anmeldt hos hende. De Jndfødte, der have underkastet sig de Franske, ere atter vendte tilbage til deres tidligere Levemaade. Drikfældighed er en iblandt dem herskende Last, endskjøndt de franske Auctoriteter ivrig bestræbe sig for at sætte Grændser for denne Last's Udbredelse ved at forbyde Fabricationen, af Orangerum, som de Jndfødte foretrække fremfor alle andre Spirituosa. Den nye franske Gouverneur – La rand – var ankommen til Papeiti, og Bruat vilde den 31te Mai indskibe sig til Frankerig. Han tager med sig til Europa en Deel af de ældre franske Embedsmænd, samt 6 a 8 Sønner af de vigtigste Høvdinger; Sidstnævnte som det hedder, for at de i Frankerig kunne erholde deres Opdragelse. Af engelske Krigskibe laae kun en Fregat, paa Reden.
Viborger Samler, 1847-09-20
Frankerig. Paris, den 11te Septbr. To Journaler – Reforme og Courr. franc. – omtale en Begivenhed, der vilde have vigtige Følger, naar samme stadfæstedes. Hertugen af Remours er paa en Jagttour saaret i Compiegneskoven, og det saa betydeligt, siges der, at han paa en Baare bragtes op paa Slottet, hvor Lægerne strax aarelode ham. Courr. Francais antager, at der for dette Vaadeskud ikke ligger nogen ond Hensigt til Grund.
Viborger Samler, 1847-09-20
Paris, den 13de Septbr. De ministerielle Journaler iagttage endnu en dyb Taushed om det Uheld, der har truffet Hertugen af Nemours. Det er imidlertid vist, at Hertugen er saaret, om endog kun let saaret. Man indseer ikke, hvad der bevæger Ministeriet til at tie om en Begivenhed, som efter nogle Efterretninger allerede skal have fundet Sted den 7de Septbr. Den Person, som var den ufrivillige Aarsag til dette Uheld, skal have taget sig samme saa nær til Hjerte, at man frygter for hans Forstand. Denne Person er, efter de Meddelelser, som la Presse og Commerce meddele, ingen Anden – end Prindsen af Jonville, Hertugens Broder. J det Øieblik, da Prindsen vilde lægge an, gik Skudet af, og Ladningen foer lykkeligviis paa skraae forbi Remours's Hoved og størstedeels ind i dennes Hat; kun et Hagl trængte indi Kinden, nogle andre Hagl streifede Huden let. En tilstedeværende Læge undersøgte Saaret; Hertugen bragtes ind paa Slottet og Blykornet udtoges af Dr. Pasquers den Yngre. Hertugen er fuldkommen restitueret.
Viborger Samler, 1847-09-20
Moniteuren melder, at Hertuginden af Anmale er forløst med en Søn, der har erholdt Navnet: Prinds Henri, Leopold, Philippe Marie d'Orleans, Hertug af Guise. Regjeringen har erholdt Efterretning om, at AbdelKader har indskrænket sig til at lade en lille Garnison blive tilbage i Teza (rigtigere end Taza), og marscherer i Jilmarscher imod Fez. I Algier ventede man hvert Øieblik Underretning om at Fez havde aabnet sine Porte for Exemiren. - J et afholdt Ministerraad, som Hertugen, af Aumalle bivaanede, har Regjeringen bestemt sig for en Jntervention med væbnet Haand til Fordeel for Abderrhaman, Sultan af Marocco. Hertugen af Aumale udtalte sig med Varme og Bestemthed for Jnterventionen. Med dette Felttog aabnes hans General-Gouvernat over Algerien. Allerede er af telegraphisk Vei afsendt Ordre til flere Regimenter, som ligge i Garnison i det sydlige Frankerig, om at marschere til Toulon for derfra at indskibes til Oran.
Viborger Samler, 1847-09-20
Flere Linieskibe skulle være bestemte til at krydse ved de maroccanske Kyster. Abdel Kader er imidlertid ingen Nøler; det er saaledes sandsynligt, at han allerede vil være Herre af Fez og af de vigtigere Stæder i Marocco, førende en fransk Soldat har overskredet Grændsen.
Viborger Samler, 1847-09-20
Grækenland. Augsb. Allg. Zeit. melder fra Athen(29de Aug.)., at et Memorandum, som Porten skal have overgivet de fem Magters Repræsentanter, circulerer i Staden. Dette Actstykke begynder med den ubegrundede Paastand, at Grækenland skulde have anholdt om det østerrigske Cabinets Mægling, da det dog er almindelig bekjendt, at dette Cabinet af egen Drift har tilbudt begge de uenige Parter samme. Det hedder fremdeles i dette Memorandum, at man i Wien har billiget den Afbigt, som Grækenland skulde beqvemme sig til; men dette er aldeles urigtigt.
Viborger Samler, 1847-09-20
Til Slutning bebuder det tyrkiske Memorandum, at Tvangsforholdsreglerne have taget deres Begyndelse.
Viborger Samler, 1847-09-20
Jtalien. Augsb. Allg. Zeit, melder fra Florents(d. 3die Septbr.), at det østerrigske Cabinet skal have forestaaet den pavelige Regjering at overdrage Udjævningen af den imellem Pavestaten og Østerrig stedfindende Differents til en Voldgiftsmand, som Paven skulde udvælge, (Efter andre Beretninger skal dette Andragende allerede være forkastet.). – Tillige tales der om, at et østerrigsk Armeecorps paa 10,000 Md. skulde have erholdt befaling til at rykke ind i Øvre-Jtalien.
Viborger Samler, 1847-09-20
Directe Efterretninger fra Lucca af 3die Septbr. melde, at Hertugen omsider har lovet sine Undersaatter de samme Reformer, som Storhertugen af Toscana har tilstaaet sit Land. Saaledes er da vor Souverain den anden Fyrste i Jtalien, som tillader Oprettelsen af Nationalgarden. Jforgaars, da Hertugens Forordning udkom, herskede en almindelig Jnbel, der endog idag hævede sig til sand Begeistring, da Hertugen, viiste sig med Arveprindsen paa Paladsets Balcon og taknemmelig modtog sit troe Folks Hylding. Mange tusinde Mennesker vare forsamlede; man svingede med Fanerne, prydede med Landets og Kirkestatens Farver; i to Aftener var Staden illumineret; Pisa, Livorno og alle de i Omegnen liggende Byer sendte deres Musikcorps til Lucca. Store Skarer af Jndvaanere ere i disse Dage ankomme hertil fra Livorno og Pisa. Jernbanen er i den største Virksomhed; Processioner afløse hverandre, Musikcorpserne ere i bestandig Virksomhed. Faner bølgede om Pavens og Hertugens Buster, Kanonernes Torden og Kirkeklokkernes Toner forhøiede den almindelige Jubel; Alt forkynder den høitideligste Forsyningsscene imellem Fyrsten og et efter et frit Opsving stræbende Folk.
Viborger Samler, 1847-09-20
Fra Venedig meldes under 6te Septbr., at Kongen af Preussen er ankommen til denne Stad.
Viborger Samler, 1847-09-20
Den verdensberømte Componist Rossini er udnævnt til Capitain ved Borgergarden i Staden Bologna. Han antager sig med Jver denne Post og lægger saaledes for Dagen sin Andeel i den Begeistring, der har bemægtiget sig alle Patrioter. Endog Klostrene slutte sig til denne Iver; Augustinerne i S. Giacorno og Nonnerne i S. Mammolo have indrømmet Borgergarden Qvarterer i deres Sidebygninger.
Viborger Samler, 1847-09-20
Efter Efterretninger fra Rom af 4de Septbr. griber Opstanden om sig i Kongeriget Neapel. J Calabrien, tæller man henved 300 Bander. De til denne Provinds afsendte Linietropper desertere tildeels og gaae over til Oprørerne, eller vægre sig ved at kæmpe imod disse. J Staden Neapel ere over 700 unge Mennesker af Mellemclasserne arresterede.
Viborger Samler, 1847-09-20
Efterretningen om Opdagelsen af et Complot i Palermo stadfæstes. Samme havde til Hensigt at proclamere Øens Uafhængighed og udraabe Prinds Carl af Capua til Kong af Sicilien.
Viborger Samler, 1847-09-20
Jndenlandske Efterretninger. DD. M. Kongen og Dronningen ere i bedste Velgaaende, efter at have aflagt et Besøg hos Hs. Maj. Enkedronningen, ankomne til Sorgenfri Slot i Onsdags Aftes Kl. 12.
Viborger Samler, 1847-09-20
Ved en i Tirsdags Aftes i Ny Studenterforening afholdt Forsamling, constituerede sig en ny Studentersang forening istedetfor den opløste. Jnspecteurerne ved Kbhavns 4 offentlige Almueskoler, ere nu udnævnte, nemlig: Adjunct Lundahl ved den østlige Betalingsskole, Cand. Gammeltoft ved den vestlige Dito; Cand. Frolund ved Skolen paa Christianshavn og Cand. J. C. L. Petersen ved den forenede Friskole. (B. Td.) Paa det af Hr. John Lord fra Birmingham i Tirsdags Aftes i Kbhvn, sammenkaldte Møde af Actionairer i den roeskildske Jernbane meddeelte Jndbyderen, at Hs. Maj. Kongen i en ham den 29de August forundt Audients havde udtalt sig meget gunstigt om Fortsættelsen af Jernbanen til Corfør, samt tilsagt ham, at Regjeringen vilde tage 5,650 Actier eller en Fjerdedeel af samtlige 2,500; derpaa havde han henvendt sig til den roeskildske Jernbanes Bestyrelse og opfordret samme til strax at lade Jndbydelsen til Actietegning paa Banens Fortsættelse udgaae, men da Bestyrelsen havde undslaaet sig derfor, deels fordi den ikke ansaae Tidspunctet gunstigt, deels fordi Sagen endnu ikke var fremmet saaledes inden Bestyrelsen selv, at den strax kunde fremtræde offentligt, saa foreslog Hr. Lord de Tilstedeværende, at de skulde understøtte dette hans Andragende og bilægge samme med en Erklæring om det Antal Actier, de vilde tegne, under Forudsætning af, at betingelserne for Banens Fortsættelse bleve omtrent de samme som for dens første Afdeling. Hr. Lord tilbød selv at ville tegne 5000 Actier, idet han erklærede sig fuldkomment overbeviist om, at Foretagendet, var rentabelt. Af samme Mening var Alle, der yttrede sig under den derpaa stedfindende Discussion; Jernbanebestyrelsens Medlem, Assessor Gudenrath, meddeelte i Korthed Resultaterne af den af Bestyrelse anstillede Undersøgelse, der vare reviderede af den kgl. Jernbanecommission og af denne i det Væsentlige bifaldte; ifølge disse skulde man af den hele Bane kunne vente imellem 6 og 7 pCt. aarligt Udbytte. Efter Hr. Lords Opfordring tegnede nogle af de Tilstedeværende sig ogsaa for Actier i den nye Bane til et Antal af 2300. (Fædrl.)
Viborger Samler, 1847-09-20
Som man hører, skal Etatsraad Suhrs Handelshuus ville alene overtage Omkostningerne ved en Side-Jernbane fra Roeskilde Kro til Kjøge. Foretagendet vil vel kunne lønne sig. (Præsts Av.)
Viborger Samler, 1847-09-20
Fædrelandet for i Tirsdags er lagt under Beslag.
Viborger Samler, 1847-09-20
Forrige Søndag var der i det kgl. Theater atter en meget hidsig Kamp imellem Klappere og Pibere, i Anledning af det nye Lystspil, Avertissement. Et ungt Menneske, der vedblev at pibe efter at det sidste Slag paa Gongongen havde paabudt Stilhed, blev arresteret i Parterret. (Flopst.)
Viborger Samler, 1847-09-20
Den mod Medlemmerne af den nye baptistiske Sect i Sjælland anlagte Justitssag er i første Jnstants paadømt af den beskikkede Dommer, Hr. Justitsraad Harhoff i Ringsted. De ere, paa Grund af ulovlige gudelige Forsamlinger m.v., idømte Mulcter fra 6 til 100 Rbd., men have apelleret. Saasnart Sagen har fundet sin endelige Afgjørelse, ville de udvandre til America, ligesom deres Troesfæller Jansenianerne i Sverrig. (Ah. Av.)¬
Viborger Samler, 1847-09-20
De tydske Land- og Forstmænds Forsamling i Kiel endtes da den 11te Septbr., som det var at vente, med et tordnende, længe vedvarende "Leve!" for Landsherren, Kong Christian den Ottende, under hvis Ægide den var bleven afholdt. Jforveien havde ligeledes lydt et tord nende "Hoch for Schleswig=Holstein; thi ingensteds levede den tydske Aand fortræffeligere end i dette Land.
Viborger Samler, 1847-09-20
Ved Middagsbordet i Festhallen, hvor Ævret som bekjendt paa denne Dag var opgivet, var Trangen til at give sine Følelser og Ønsker Luft saa stor, at den ene Tvast næppe kunde oppebie den anden; men, formedelst Localets Størrelse og Gjæsternes Mængde, var det sjeldent at nogen af dem vakte eller fængslede den almindelige Opmærksomhed. Fra Middagsbordet begav Størstedelen af Gjæsterne sig til "Tivoli, men Menneskemassen var her saastor og Larmen saa stærk, at Skuespillerne bleve overdøvede og at Stykket maatte afbrydes. Mange Stemmer fordrede den schleswig-holsteinske Nationalsang!" og af Forskjellige blev der holdt Taler til Forsamlingen. For at forskaffe sig fuldkommen Talefrihed havde endeel af Gjæsterne truffet Aftale om, i selve Forsamlingsdagen at spise til Middag i Badeanstalten, istedetfor i Festhallen; men Besøget skal dog kun have været sparsomt der. Fredag Aften var stort Bal paa Slottet, hos Hs. Durchl. Hertugen af Glücksborg. – Excursionen til Wilstermarsk, om Torsdagen, blev almindelig kaldet "Pigetouren, fordi Gjæsterne ved Ankomsten til Wevelsfleth bleve modtagne af 24 unge og smukke, festlig klædte Bønderpiger, der paa det Bedste toge sig af dem og førte dem overalt (Hamb. Corspd.) omkring.
Viborger Samler, 1847-09-20
Viborg. Den for Landet dyrebare 18de Septbr., Christian 8des Fødselsdag, mindedes hersteds paa flere Maader, navnlig om Middagen ved Parade paa Nytorvet af Byens Politicorps samt det militaire Detaschement, ved hvilken Leilighed Stiftamtmanden udbragte et længe Leve! for Majestæten, der ledsagedes af 3 Gange rungende Hurra. Om Aftenen var Assemblee paa Klubben, og blandt de flere Traster, der til Dagens Anledning udbragtes, anføre vi Skaalen for Landets elskede Konge, Christian 8de (af Cancellisecretair, Borgermester og Byfoged Koefoed), for Hs. Maj. Dronningen (af Stiftsprovst Ursin), for Hs. kgl. H. Kronprindsen (af Generalkrigscommissair Undall), og for Danmark (af Adjunct Reiss). En særdeles jovial og gemytlig Stemning besjælede Selskabet, der først seent paa Natten adskiltes. Vi bemærke endvidere, at Dagen ogsaa erindredes i Byens Hospital ved et Festmaaltid for Lemmerne, ligesom det militaire Detaschement i samme Anledning igaar Aftes havde et muntert Bal paa Raadhuset.
Viborger Samler, 1847-09-20
Udnævnelser. Under 30te Marts er Valget af Cand. theol. U. Thaden til Præst i Uelvesbill i Eiderstedt Provsti, samt af Cand. theol. H. M. J. Kuhl til Præst ved den nye Kirke paa Pellworm, og under 6te September Valget af Cand. theol. G. F. Jacobsen til Præst i Emmels, i Tøndern Provsti allernaadigst stadfæstet.
Viborger Samler, 1847-09-20
Under 3die Septbr. er Forstrandidat A. Behrens beskikket til Skovrider i Holbeck i Haderslev Amt. Under f. D. er A. F.H. Creutz af Flensborg udnævnt til Landmaaler i Hertugdom merne Slesvig, Holsteen og Lauenborg. Under 18de f. M. har Hs. Maj. allern, udnævnt Etatsraad, Professor A. G. Dehlenschlager, Commandeur af Dannebroge og Dannebrogsmand, til Conferentsraad.
Viborger Samler, 1847-09-20
Ledige Embeder. Byfoged-Embedet i Holstebro og Herredsfoged-Embedet i Hjerm og Ginding Herreder under Ringkjøbing Amt. Byfoged-Embedet i Varde samt Herredsfoged-Embedet i Øster- og Vester-Herreder under Ribe Amt. (Opslaaede vacante den 11te September).
Viborger Samler, 1847-09-20
Handels= og Skibs=Efterretninger. Londoner-Kornmarkedet, den 13de Septbr. De fra flere Landmarkeder erholdte Breve omtale høiere Hvedepriser og melde, at Spørgsmaalet er større end Forraadet. Her falbødes idag kun lidt engl. Hvede, og da der strax viste sig Liv paa Markedet, steg Hveden 5 a 6 sk. høiere end for 8 Dage siden. Foruden mange engelske Møllere havde ogsaa mange Kjøbere fra Continentet indfundet sig, der spurgte om fremmed Hvede og Meel, en Deel heraf afsattes til 3 a 4 sk. høiere Priser; de simplere Hvedesorter betaltes med endnu høiere Priser. Af Byg faldødes Meget; Priserne 1 sk. billigere; Havre 6 d. dyrere.
Viborger Samler, 1847-09-20
Hamborger-Kornmarkedet, den 17de Septbr. Der har i den sidste Uge været større Liv i Kornhandelen. Hvede søges mere, navnlig efter den sidste Posts Ankomst fra England. Priserne maae siden forrige Fredag noteres 3 a 5 Rthlr. høiere. J Rug er ikke Meget solgt; dog forlanges der noget høiere Priser. Nogle Partier Byg af Danmark ere kjøbte til noget bedre Priser. Jngen Kjøbelyst yttrer sig til Havre. Paa Erter ere Priserne nogle Rthlr. høiere.
Viborger Samler, 1847-09-20
Af en Meddelelse om Qvægindførselen til London i en af de sidste Uger sees, at Tønning rangerer blandt de indførende Havne efter de hollandske, der rigtignok, navnlig hvad Faar, Lam og Kalve angaaer, endnu have en betydelig Forrang. Selskabet for en projecteret, glückstadt heider=Jernbane" trues nu - ifølge en Beretning i Hamb. Börsenh. - af en lignende Vanskjæbne, som den, Selskabet for den projecterede slensborg-husumtønninger Bane var nærved at bukke under forVed en Generalforsamling, som afholdtes i Jtzehoe den 13de De, gialdt det hverken om Mere eller Mindre, end at bestemme Selskabets vedvarende Bestaaen eller Opløsning. Landfoged Boysen fra Heide, samt dHrr. Renck fra Neumünster og Schrøder fra Glückstadt, toge Ordet for Selskabets fremdeles Bestaaen; Justitsraad Rötiger talte derimod for dets ufortøvede Opløsning. Forinden man skred til Afstemningen nedlagde Justitsr. Rötiger, i Commission fra Tegnerne af 4,855 Actier (altsaa henved Halvdelen af Actiecapitalen) i Hamborg, Altona, Jtzeboe, Wilster o. a. St., en Protest, hvori de, under Paastand af 1) at den i Planen anførte Overslags=Sum ingenlunde vilde være tilstrækkelig til Foretagendets Udførelse paa den foreslaaede Maade, og 2) at Actietegningerne hverken vare fuldstændige eller realisable, erklærede: at de ansaae Selskabet. opløst de sacto, vilde afholde sig fra al Afstemning, men protestere imod enhver Beslutning, som maatte blive fattet, naar den ikke førte til Foretagendets uopholdelige Opgivelse. Dhrr. Robinow, Justitsr. Tetens, Overaudit. Boisen, Kbm. Janssen, og Overretsadvocat Westphal erklærede sig derpaa ogsaa for Protesteen; men da endeel af Forsamlingen alligevel bragte det til Afstemning, viste der sig 873 Stemmer for Selskabets Bestaaen, og kun 8 for dets Opløsning. Trods denne Forsamlingens Beslutning, er foretagendets Udførelse dermed dog alligevel ingenlunde sikkret; men tvertimod, ved Tilbagedragningen af de 4,855 Actier, paa hvilke man netop allermeest havde stolet, gjort meget tvivlsom, og i al Fald givet Udsigt til indviklede og langtrukne Processer.
Viborger Samler, 1847-09-20
Aalborg, den 18de Septbr. Dampskibet "Jris" blev ved Lavvandet i Torsdags forhindret fra at gaae ud ved Hals, og udgik igaar Morges Kl. 4 1/2. (Aalb. Av.)
Viborger Samler, 1847-09-20
Avlsgaarden Skovsgaard, 1/4 Miil fra Hobro, med tilliggende Jorder og Skov, samt Huse og Fæstejorder, er i Fredags solgt af Overkrigscommissair Secher til Proprietair Hansen af Vindingnygaard pr. Horsens for 19,200 Rbd. Sidstnævnte har solgt Vindingnygaard til Forpagter Stoutz af Nebel Mølle pr. Veile for 14,000 Rbd. (Rand. Av.) Thisted, den 14de Septbr. Hr. Proprietair Hansen til Legindgaard har i disse Dage kjøbt Bakgaarden ved Wilsund, for 9000 Rbd. Efter Sigende vil den nye entreprenante Eier etablere der et tidssvarende Anberge, samt gjøre andre industrielle og forskjønnende Anlæg, hvortil denne livligt beliggende Eiendom fortrinligt egner sig. Thisted Byes Jndvaanere ville herved erholde et Forlystelsested for smaae Valfarter og Son meren, hvilket det længe har savnet. (Thist. Av.)
Viborger Samler, 1847-09-20
Viborg. Vi have atter et større Eiendomssalg at meddele idet Gaarden Liselund, med endeel Besætning er Kr. Proprietair Bloch til Hr. Examinatus juris Nagel for 33,000 Rbd. - Efter hvad vi have hørt, maae Kjøbet ansees formeget fordeelagtigt.
Viborger Samler, 1847-09-20
Agger Kanals Skibsliste. Jndk. den 10de Septbr.: P. Danielsen fra Mandahl til Nykjøbing med Trælast, O. Maullin fra dito til Lemvig med dito, C. R. Nielsen fra Hull til Thisted med Steenkul og Tvistlærred, C. Simonsen fra Mandahl til Nykjøbing med Trælast, J. H. Jørgensen fra dito til Lemvig med dito, M. Mortensen fra Ringkjøbing til Krik med Ballast. Den 11te: N. Petersen fra Hartlepool til Skive med Steenkul, A. C. Sørensen fra Amsterdam til Struer med Tobak. - Udg. den 11te: P. Gundersen fra Thisted til Christiansand med Ballast, O. Aanensen fra dito til dito med levende Hornqvæg, P. Petersen fra dito til dito med Uld, Faar, Gjæs og Ænder, G. Thorkildsen fra dito til dito med Ballast, N. S. Springborg, fra Struer til dito med Kornvarer.
Viborger Samler, 1847-09-20
Reisende. Med Dampskibet "Christian 8de fra Kjøbenhavn til Aarhuus, den 17de Septbr.: Etatsraad Tauber, Provst Valentin med Frue, Frøken Svendsen, Pastor Momme, Assessor Ramus, Pastor Berg, Student Ammitzbøll, Cand. Syskind med Kone, Jfr. Veith med Søster, Mad. Veith, Student Jørgensen, HandelscommisMørch, Jfr. Krarup, Opsynsmand Weber, Hr. Svendsen, Capt. Dahl, Forp. Nees, Hr. Lorenzen, Landm. Hansen, Mad. Toft, Hr. Schrader, Kbm. Nørgaard, Jfr. Martensen, Hr. Bock, Slagter Gottlieb, Skræderm. Stagsted, Styrm. Farrer, samt nogle Dækspassagerer. Jalt 48 Passagerer.